Sobre els primers auxilis dels perfils:

Els primers auxilis dels perfils verifiquen el contingut dels perfils ICC que hi ha instal·lats a l’ordinador. Es comuniquen errors quan hi ha algun perfil que no compleix l’especificació de perfil ICC. Encara que és improbable que alguns errors causin problemes durant l’ús habitual, és bona idea reparar tots els perfils que no compleixin les especificacions de perfil ICC.

Un component important de tot perfil ICC és l’etiqueta de descripció, que conté fins a tres noms diferents. Això permet mostrar el nom del perfil en diferents idiomes o en diferents sistemes informàtics. Habitualment, les apps fan servir un dels noms disponibles per mostrar perfils en una llista o en un menú desplegable. Si tens cap perfil instal·lat al sistema que no es mostri al tauler de control del ColorSync, cal que executis aquesta utilitat per reparar‑los.

Ús dels primers auxilis dels perfils:

Fes clic al botó “Verifica” per iniciar un procés de verificació o el botó “Repara” per verificar i reparar tots els perfils instal·lats. Si fas clic al botó “Verifica”, es mostraran els problemes que puguin tenir els perfils instal·lats i no es farà cap modificació. Per contra, si fas clic al botó “Repara”, es mostraran els problemes que tinguin els perfils instal·lats i es provaran de resoldre.

Nota: És recomanable fer una còpia de seguretat dels perfils abans d’iniciar la funció de reparació.

Per aturar la verificació o el procés de reparació un cop hagi començat, fes clic a “Atura”. 

El resultat de les verificacions i les reparacions es mostren en aquesta finestra.